ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การปฏิบัติหน้าที่ของพนักงานเจ้าหน้าที่ ตามมาตรา ๕๓แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑พ.ศ. ๒๕๕๖ โดยที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติได้แต่งตั้งพนักงานเจ้าหน้าที่และมอบหมายให้ปฏิบัติการแทนในการกำกับดูแลการประกอบกิจการกระจายเสียงและกิจการโทรทัศน์ดังนั้นเพื่อให้การปฏิบัติงานของพนักงานเจ้าหน้าที่ในการกำกับดูแลการประกอบกิจการกระจายเสียงและกิจการโทรทัศน์ตามที่ได้รับมอบหมายเป็นไปด้วยความเรียบร้อย รวดเร็ว และมีประสิทธิภาพมีขั้นตอนและกรอบการดำเนินงานที่ชัดเจน สามารถติดตามตรวจสอบได้อาศัยอำนาจตามความในมาตรา ๒๗ (๖) (๑๖) (๒๔) และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๕ และมาตรา๕๓ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงประกาศหลักเกณฑ์การปฏิบัติหน้าที่ของพนักงานเจ้าหน้าที่ตามมาตรา ๕๓แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ในการกำกับดูแลการประกอบกิจการกระจายเสียงและกิจการโทรทัศน์ไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การปฏิบัติหน้าที่ของพนักงานเจ้าหน้าที่ตามมาตรา ๕๓แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ พ.ศ.๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการกระจายเสียงหรือกิจการโทรทัศน์และให้หมายความรวมถึงผู้มีสิทธิประกอบกิจการกระจายเสียงหรือกิจการโทรทัศน์ตามบทเฉพาะกาลแห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑และผู้ได้รับอนุญาตทดลองประกอบกิจการตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ ด้วยคณะกรรมการ หมายความว่าคณะกรรมการกิจการกระจายเสียงและกิจการโทรทัศน์เลขาธิการ กสทช. หมายความว่าเลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติพนักงานเจ้าหน้าที่หมายความว่าผู้ซึ่งได้รับการแต่งตั้งให้เป็นพนักงานเจ้าหน้าที่และมอบหมายให้ปฏิบัติการแทนคณะกรรมการหมวด ๑บททั่วไป ข้อ ๕การมีคำสั่งตามความในประกาศนี้ หากทำเป็นหนังสือให้ส่งหนังสือดังกล่าวแก่ผู้รับใบอนุญาตหรือบุคคลที่จะต้องปฏิบัติตามคำสั่งดังกล่าวโดยวิธีให้บุคคลนำไปส่งหรือโดยการส่งทางไปรษณีย์ลงทะเบียนก็ได้ในกรณีที่มีความจำเป็นเร่งด่วน อาจส่งหนังสือแจ้งคำสั่งดังกล่าวทางโทรสารก็ได้ข้อ ๖คำสั่งให้มีผลตั้งแต่ขณะที่ผู้รับใบอนุญาตหรือบุคคลที่จะต้องปฏิบัติตามคำสั่งได้รับแจ้งคำสั่งนั้นเป็นต้นไปในกรณีที่มีการส่งหนังสือแจ้งคำสั่งไปยังภูมิลำเนาของผู้รับใบอนุญาตหรือบุคคลที่จะต้องปฏิบัติตามคำสั่งให้ถือว่าได้รับทราบคำสั่งตั้งแต่ในขณะที่หนังสือแจ้งคำสั่งไปถึง ทั้งนี้ในการดำเนินการเรื่องใดที่มีการให้ที่อยู่ไว้กับสำนักงานหรือพนักงานเจ้าหน้าที่แล้วการแจ้งไปยังที่อยู่ดังกล่าวให้ถือว่าเป็นการแจ้งไปยังภูมิลำเนาของผู้นั้นแล้วในกรณีที่มีการส่งหนังสือแจ้งคำสั่งโดยวิธีให้บุคคลนำไปส่งหากผู้รับใบอนุญาตหรือบุคคลที่จะต้องปฏิบัติตามคำสั่งไม่ยอมรับหรือถ้าขณะนำไปส่งไม่พบบุคคลดังกล่าว ให้ส่งหนังสือแจ้งคำสั่งกับบุคคลใดซึ่งบรรลุนิติภาวะที่อยู่หรือทำงานในสถานที่นั้นและในกรณีที่บุคคลดังกล่าวยังคงไม่ยอมรับหนังสือแจ้งคำสั่งให้พนักงานเจ้าหน้าที่หรือบุคคลที่นำหนังสือไปส่งวางหนังสือนั้น หรือปิดหนังสือนั้นไว้ในที่ซึ่งเห็นได้ง่าย ณสถานที่นั้นต่อหน้าพยานบุคคลอย่างน้อยสองคนและให้ถือว่าผู้รับใบอนุญาตหรือบุคคลที่จะต้องปฏิบัติตามคำสั่งได้รับแจ้งคำสั่งตั้งแต่ขณะนั้นเป็นต้นไปการส่งหนังสือแจ้งคำสั่งโดยวิธีส่งทางไปรษณีย์ตอบรับให้ถือว่าผู้รับใบอนุญาตหรือบุคคลที่จะต้องปฏิบัติตามคำสั่งได้รับแจ้งคำสั่งดังกล่าวเมื่อครบกำหนดเจ็ดวันนับแต่วันส่งสำหรับกรณีภายในประเทศหรือเมื่อครบกำหนดสิบห้าวันนับแต่วันส่งสำหรับกรณีส่งไปยังต่างประเทศ เว้นแต่จะมีการพิสูจน์ได้ว่าไม่มีการได้รับหรือได้รับก่อนหรือหลังจากวันนั้นในกรณีที่ไม่รู้ตัวบุคคลที่จะต้องปฏิบัติตามคำสั่งหรือรู้ตัวแต่ไม่รู้ภูมิลำเนาหรือรู้ตัวและภูมิลำเนาแต่มีผู้รับเกินหนึ่งร้อยคนให้พนักงานเจ้าหน้าที่แจ้งคำสั่งเป็นหนังสือโดยการประกาศในหนังสือพิมพ์ซึ่งแพร่หลายในท้องถิ่นนั้นก็ได้ในกรณีนี้ให้ถือว่าบุคคลที่จะต้องปฏิบัติตามคำสั่งได้รับแจ้งคำสั่งเมื่อล่วงพ้นระยะเวลาสิบห้าวันนับแต่วันที่ได้แจ้งโดยวิธีดังกล่าวข้อ ๗ในกรณีที่ผู้รับใบอนุญาตหรือบุคคลใดซึ่งได้รับคำสั่งของพนักงานเจ้าหน้าที่แล้วกระทำการขัดขวางหรือไม่อำนวยความสะดวกในการปฏิบัติหน้าที่ของพนักงานเจ้าหน้าที่ดังกล่าวให้พนักงานเจ้าหน้าที่รวบรวมข้อเท็จจริงและพยานหลักฐานที่เกี่ยวข้องเพื่อแจ้งดำเนินคดีตามมาตรา๗๑ วรรคหนึ่ง แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑ข้อ ๘การปฏิบัติหน้าที่ของพนักงานเจ้าหน้าที่ตามประกาศนี้หากมิได้มีการกำหนดในประกาศนี้ไว้เป็นการเฉพาะให้นำกฎหมายว่าด้วยวิธีปฏิบัติราชการทางปกครองมาบังคับใช้โดยอนุโลมหมวด ๒การเรียกให้ผู้ที่เกี่ยวข้องมาชี้แจงหรือส่งเอกสารหรือพยานหลักฐานเพื่อประกอบการพิจารณา ข้อ ๙ในกรณีที่มีเหตุผลและความจำเป็นพนักงานเจ้าหน้าที่อาจเรียกให้ผู้ที่เกี่ยวข้องมาชี้แจงหรือส่งเอกสารหรือพยานหลักฐานเพื่อประกอบการพิจารณาก็ได้โดยให้รายงานเพื่อขอความเห็นชอบจากผู้บังคับบัญชาในระดับรองเลขาธิการ กสทช.ที่รับผิดชอบสายงานที่ตนสังกัดขึ้นไปรายงานตามวรรคหนึ่งจะต้องมีรายละเอียดอย่างน้อย ดังต่อไปนี้(๑) ข้อเท็จจริงอันเป็นสาระสำคัญ(๒)เหตุผลและความจำเป็นในการมีคำสั่งเรียกให้ผู้ที่เกี่ยวข้องมาชี้แจงหรือส่งเอกสารหรือพยานหลักฐาน(๓) สาระสำคัญของคำสั่ง เช่น ชื่อของผู้รับใบอนุญาตหรือบุคคลที่จะต้องปฏิบัติตามคำสั่งดังกล่าวประเด็นหรือเรื่องที่ประสงค์จะให้ดำเนินการชี้แจงข้อเท็จจริงหรือรายละเอียดเกี่ยวกับหลักฐานที่ประสงค์จะมีคำสั่งเรียก เป็นต้นข้อ ๑๐การมีคำสั่งเรียกให้ผู้ที่เกี่ยวข้องมาชี้แจงหรือส่งเอกสารหรือพยานหลักฐานเพื่อประกอบการพิจารณาให้ทำเป็นหนังสือโดยมีรายละเอียดอย่างน้อย ดังต่อไปนี้(๑)ชื่อของผู้รับใบอนุญาตหรือบุคคลที่จะต้องปฏิบัติตามคำสั่งดังกล่าว(๒) ข้อเท็จจริงอันเป็นสาระสำคัญ(๓)เหตุผลที่จะต้องมีการเรียกให้ดำเนินการชี้แจงหรือส่งเอกสารหรือพยานหลักฐาน(๔) รายละเอียดเกี่ยวกับข้อเท็จจริงที่ประสงค์จะให้ชี้แจงหรือรายละเอียดเกี่ยวกับเอกสารหรือหลักฐานที่จะให้จัดส่ง(๕) รายละเอียดในการปฏิบัติตามคำสั่ง เช่น วัน เวลา สถานที่ เป็นต้น(๖) ลายมือชื่อและตำแหน่งของพนักงานเจ้าหน้าที่(๗) วันเดือนปีที่ทำคำสั่ง(๘) ผลของการฝ่าฝืนหรือไม่ปฏิบัติตามคำสั่งดังกล่าวในกรณีที่มีเหตุจำเป็นเร่งด่วนจนไม่อาจดำเนินการตามวรรคหนึ่งได้พนักงานเจ้าหน้าที่อาจมีคำสั่งด้วยวาจาในการเรียกให้ผู้รับใบอนุญาตหรือบุคคลใดให้ชี้แจงหรือส่งเอกสารพยานหรือหลักฐานเพื่อประกอบการพิจารณาก็ได้โดยคำสั่งดังกล่าวจะต้องมีรายละเอียดเพียงพอแก่การที่ผู้รับใบอนุญาตหรือบุคคลดังกล่าวจะสามารถปฏิบัติตามได้และให้พนักงานเจ้าหน้าที่รายงานการมีคำสั่งด้วยวาจาดังกล่าวต่อผู้บังคับบัญชาทันทีข้อ ๑๑ผู้รับใบอนุญาตหรือบุคคลใดที่พนักงานเจ้าหน้าที่มีคำสั่งเรียกให้มาชี้แจงข้อเท็จจริงเพื่อประกอบการพิจารณานั้นอาจชี้แจงเป็นหนังสือหรือด้วยวาจาก็ได้การชี้แจงด้วยวาจาให้พนักงานเจ้าหน้าที่จัดทำบันทึกถ้อยคำไว้เป็นลายลักษณ์อักษรตามแบบแนบท้ายประกาศนี้ (ภาคผนวก ก)และให้ผู้ชี้แจงลงลายมือชื่อในบันทึกดังกล่าวไว้เป็นหลักฐานหากผู้ชี้แจงไม่ยินยอมลงลายมือชื่อให้พนักงานเจ้าหน้าที่บันทึกเหตุดังกล่าวไว้ในบันทึกถ้อยคำพร้อมลงลายมือชื่อกำกับการบันทึกดังกล่าวในการชี้แจงด้วยวาจาพนักงานเจ้าหน้าที่อาจจะบันทึกภาพหรือเสียงด้วยก็ได้ข้อ ๑๒ในกรณีที่พนักงานเจ้าหน้าที่มีคำสั่งเรียกให้ผู้รับใบอนุญาตหรือบุคคลใดส่งเอกสารหรือพยานหลักฐานเพื่อประกอบการพิจารณาเมื่อได้รับเอกสารหรือพยานหลักฐานดังกล่าวแล้วให้พนักงานเจ้าหน้าที่จัดทำบันทึกการรับมอบเอกสารหรือพยานหลักฐานทั้งหมดโดยจะต้องมีรายละเอียดอย่างน้อยดังต่อไปนี้(๑) ชื่อและที่อยู่ของผู้จัดส่งเอกสารหรือหลักฐาน(๒) รายละเอียด ลักษณะและสภาพของเอกสารหรือหลักฐานที่ได้รับมอบ(๓) วันเดือนปีที่ส่งมอบเอกสารหรือหลักฐาน(๔) ชื่อพนักงานเจ้าหน้าที่หรือเจ้าหน้าที่อื่นใดที่จัดเก็บเอกสารหรือหลักฐาน(๕) วิธีการจัดเก็บเอกสารหรือหลักฐานข้อ ๑๓เมื่อพิจารณาแล้วเสร็จ ให้พนักงานเจ้าหน้าที่ดำเนินการจัดส่งเอกสารหรือพยานหลักฐานคืนให้แก่ผู้เป็นเจ้าของผู้มีสิทธิครอบครอง หรือผู้จัดส่งภายในสามสิบวัน ด้วยวิธีการที่เหมาะสมในกรณีที่พนักงานเจ้าหน้าที่ประสงค์จะสำเนาเอกสารหรือจัดเก็บภาพถ่ายของพยานหลักฐานดังกล่าวไว้เพื่อประกอบการพิจารณาต่อไปในภายหลังให้สามารถกระทำได้และหากมีเหตุอันสมควรและมีความจำเป็นที่จะต้องดำเนินการพิสูจน์การกระทำความผิดต่อไปตามกฎหมายให้จัดเก็บเอกสารต้นฉบับหรือพยานหลักฐานดังกล่าวไว้ โดยแจ้งต่อผู้เป็นเจ้าของผู้มีสิทธิครอบครอง หรือผู้จัดส่งทราบภายในสามสิบวันหมวด ๓การมีหนังสือเรียกบุคคลใดมาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณาหรือเพื่อใช้เป็นพยานหลักฐานในการพิสูจน์การกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ข้อ ๑๔ในกรณีที่มีเหตุผลและความจำเป็น เพื่อการรวบรวมเอกสาร พยานหลักฐานเพื่อพิสูจน์การกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ พนักงานเจ้าหน้าที่อาจเรียกให้บุคคลใดมาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณาหรือเพื่อใช้เป็นพยานหลักฐานก็ได้โดยให้รายงานเพื่อขอความเห็นชอบจากผู้บังคับบัญชาในระดับรองเลขาธิการ กสทช.ที่รับผิดชอบสายงานที่ตนสังกัดขึ้นไปรายงานตามวรรคหนึ่งจะต้องมีรายละเอียดอย่างน้อย ดังต่อไปนี้(๑) ข้อเท็จจริงรวมถึงรายละเอียดเกี่ยวกับการกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑(๒) เหตุผลและความจำเป็นในการมีหนังสือเรียกให้บุคคลใดมาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณาหรือเพื่อใช้เป็นพยานหลักฐานในการพิสูจน์การกระทำความผิด(๓) สาระสำคัญของคำสั่ง เช่น ชื่อของบุคคลที่จะต้องปฏิบัติตามคำสั่งประเด็นหรือเรื่องที่ประสงค์จะเรียกมาให้ถ้อยคำหรือรายละเอียดเกี่ยวกับเอกสารหรือวัตถุที่ประสงค์จะให้จัดส่งข้อ ๑๕ในการมีคำสั่งตามความในหมวดนี้ให้ทำเป็นหนังสือ โดยมีรายละเอียดอย่างน้อยดังต่อไปนี้(๑) ชื่อของผู้ที่จะต้องปฏิบัติตามคำสั่ง(๒) ข้อเท็จจริงอันเป็นสาระสำคัญและรายละเอียดเกี่ยวกับการกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑(๓) เหตุผลที่ต้องเรียกมาให้ถ้อยคำ หรือจัดส่งเอกสารหรือวัตถุ(๔)รายละเอียดเกี่ยวกับข้อเท็จจริงที่ประสงค์จะเรียกมาให้ถ้อยคำหรือรายละเอียดเกี่ยวกับเอกสารหรือวัตถุที่ประสงค์จะให้จัดส่ง(๕) รายละเอียดในการปฏิบัติตามคำสั่ง เช่น วัน เวลา สถานที่ เป็นต้น(๖) ลายมือชื่อและตำแหน่งของพนักงานเจ้าหน้าที่(๗) วันเดือนปีที่ทำคำสั่ง(๘) ผลของการฝ่าฝืนหรือการไม่ปฏิบัติตามคำสั่งดังกล่าวข้อ ๑๖ผู้รับใบอนุญาตหรือบุคคลใดที่พนักงานเจ้าหน้าที่มีคำสั่งเรียกมาให้ถ้อยคำนั้นอาจให้ถ้อยคำเป็นหนังสือหรือด้วยวาจาก็ได้การให้ถ้อยคำด้วยวาจาให้พนักงานเจ้าหน้าที่จัดทำบันทึกถ้อยคำไว้เป็นลายลักษณ์อักษรตามแบบแนบท้ายประกาศนี้(ภาคผนวก ก) และให้ผู้ให้ถ้อยคำลงลายมือชื่อในบันทึกดังกล่าวไว้เป็นหลักฐานหากผู้ให้ถ้อยคำไม่ยินยอมลงลายมือชื่อให้พนักงานเจ้าหน้าที่บันทึกเหตุดังกล่าวไว้ในบันทึกถ้อยคำพร้อมลงลายมือชื่อกำกับการบันทึกดังกล่าวในการให้ถ้อยคำด้วยวาจาพนักงานเจ้าหน้าที่อาจจะบันทึกภาพหรือเสียงด้วยก็ได้ข้อ ๑๗ในกรณีมีหนังสือเรียกให้ส่งเอกสารหรือวัตถุเพื่อประกอบการพิจารณาหรือเพื่อใช้เป็นพยานหลักฐานในการพิสูจน์การกระทำความผิดเมื่อได้รับเอกสารหรือวัตถุนั้นแล้วให้พนักงานเจ้าหน้าที่จัดทำบันทึกการรับมอบพยานหลักฐานทั้งหมดซึ่งจะต้องมีรายละเอียดอย่างน้อยดังต่อไปนี้(๑) ชื่อและที่อยู่ของผู้จัดส่งเอกสารหรือวัตถุ(๒) รายละเอียด ลักษณะและสภาพของเอกสารหรือวัตถุที่ได้มีการส่ง(๓) วันเดือนปีที่ดำเนินการจัดส่ง(๔) ชื่อพนักงานเจ้าหน้าที่หรือเจ้าหน้าที่อื่นใดที่จัดเก็บเอกสารหรือวัตถุ(๕) วิธีการจัดเก็บเอกสารหรือวัตถุข้อ ๑๘เมื่อพิจารณาเรื่องแล้วเสร็จ หากเอกสาร พยานหลักฐานหรือวัตถุอื่นใดที่ได้รับมอบไว้เพื่อประกอบการพิจารณาหรือพิสูจน์การกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ไม่ได้นำส่งต่อเจ้าพนักงานตำรวจหรือศาล ให้พนักงานเจ้าหน้าที่ดำเนินการจัดส่งเอกสารพยานหลักฐาน หรือวัตถุคืนให้แก่ผู้เป็นเจ้าของ ผู้มีสิทธิครอบครองหรือผู้จัดส่งภายในสามสิบวันด้วยวิธีการที่เหมาะสมในกรณีที่พนักงานเจ้าหน้าที่ประสงค์จะสำเนาเอกสารหรือจัดเก็บภาพถ่ายของวัตถุดังกล่าวไว้เพื่อประกอบการพิจารณาหรือการดำเนินการตามกฎหมายอื่นใดที่เกี่ยวข้องต่อไปในภายหลังก็สามารถกระทำได้และหากมีเหตุอันสมควรให้จัดเก็บเอกสารต้นฉบับหรือวัตถุดังกล่าวไว้ให้แจ้งต่อผู้เป็นเจ้าของ ผู้มีสิทธิครอบครอง หรือผู้จัดส่งทราบ ภายในสามสิบวันหมวด ๔การเข้าไปในอาคารหรือสถานที่ประกอบการ ข้อ ๑๙ในกรณีที่มีเหตุผลและความจำเป็นที่จะต้องเข้าไปในอาคารหรือสถานที่ประกอบการของผู้รับใบอนุญาตหรือบุคคลใดเพื่อตรวจสอบข้อเท็จจริงเกี่ยวกับการกระทำความผิดค้นวัตถุที่ใช้ในการกระทำความผิด วัตถุที่มีไว้เป็นความผิดหรือวัตถุที่จะนำไปใช้กระทำความผิดรวมทั้งการกระทำใดที่อาจเป็นการฝ่าฝืนบทบัญญัติแห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑หรือการไม่ปฏิบัติตามเงื่อนไขที่กำหนดในการอนุญาตประกอบกิจการกระจายเสียงหรือกิจการโทรทัศน์ให้พนักงานเจ้าหน้าที่รายงานเพื่อขอความเห็นชอบจากเลขาธิการกสทช.รายงานตามวรรคหนึ่งจะต้องมีรายละเอียดอย่างน้อย ดังต่อไปนี้(๑) ข้อเท็จจริงรวมถึงรายละเอียดเกี่ยวกับการกระทำความผิดตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หรือการฝ่าฝืนเงื่อนไขการอนุญาตประกอบกิจการกระจายเสียงหรือกิจการโทรทัศน์(๒) เหตุผล และความจำเป็นในการเข้าไปในอาคารหรือสถานที่ประกอบการของผู้รับใบอนุญาตหรือบุคคลใด เช่นเพื่อตรวจสอบข้อเท็จจริงเกี่ยวกับการกระทำความผิด ค้นวัตถุที่ใช้ในการกระทำความผิดวัตถุที่มีไว้เป็นความผิดหรือวัตถุที่จะนำไปใช้กระทำความผิด รวมทั้งการกระทำใดที่อาจเป็นการฝ่าฝืนบทบัญญัติตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หรือไม่ปฏิบัติตามเงื่อนไขที่กำหนดในการอนุญาต(๓) รายละเอียดเกี่ยวกับสถานที่ที่จะเข้าไปตรวจค้น(๔) รายละเอียดเกี่ยวกับผู้เป็นเจ้าของ ผู้ครอบครองสถานที่ หรือผู้ดูแลอาคารสถานที่ที่จะเข้าไป(ถ้ามี)(๕) รายละเอียดเกี่ยวกับข้อเท็จจริงที่จะตรวจสอบหรือวัตถุหรือเอกสารหลักฐานที่จะตรวจสอบข้อ ๒๐เมื่อได้รับความเห็นชอบจากเลขาธิการ กสทช. แล้วให้พนักงานเจ้าหน้าที่ดำเนินการยื่นขอหมายค้นจากศาลข้อ ๒๑ในการจัดการตามหมายค้น ให้พนักงานเจ้าหน้าที่ดำเนินการ ดังนี้(๑)ก่อนเริ่มทำการตรวจค้นอาคารหรือสถานที่ประกอบการของผู้รับใบอนุญาตหรือบุคคลใดให้พนักงานเจ้าหน้าที่แสดงหมายค้นและแสดงความบริสุทธิ์ต่อผู้เป็นเจ้าของผู้ครอบครองสถานที่ หรือผู้ดูแลสถานที่ที่จะเข้าทำการตรวจค้น พร้อมทั้งแสดงบัตรประจำตัวพนักงานเจ้าหน้าที่ตามแบบที่กำหนดแนบท้ายประกาศนี้(ภาคผนวก ข)(๒) การตรวจค้นจะต้องกระทำต่อหน้าผู้เป็นเจ้าของ ผู้ครอบครองสถานที่หรือผู้ดูแลสถานที่ หากบุคคลดังกล่าวไม่ยินยอมให้ความร่วมมือหรือหาบุคคลดังกล่าวนั้นไม่ได้ ให้พนักงานเจ้าหน้าที่กระทำการค้นต่อหน้าบุคคลอื่นอย่างน้อยสองคนซึ่งพนักงานเจ้าหน้าที่ได้ร้องขอให้มาเป็นพยาน(๓) ในระหว่างการตรวจค้นให้พนักงานเจ้าหน้าที่ติดบัตรประจำตัวพนักงานเจ้าหน้าที่ตลอดระยะเวลาในการปฏิบัติงาน(๔) การเข้าไปและกระทำการตรวจค้น ให้กระทำในระหว่างเวลาพระอาทิตย์ขึ้นถึงพระอาทิตย์ตกหรือในเวลาทำการตามปกติของสถานประกอบการนั้นในกรณีดังต่อไปนี้พนักงานเจ้าหน้าที่อาจทำการตรวจค้นในเวลากลางคืนหรือนอกเวลาทำการตามปกติของสถานประกอบการนั้นก็ได้ ทั้งนี้ให้พนักงานเจ้าหน้าที่บันทึกเหตุผลและการดำเนินการดังกล่าวไว้ในบันทึกการตรวจค้นด้วยก. ในกรณีที่ดำเนินการค้นมาตั้งแต่เวลากลางวันหรือนับแต่เวลาทำการตามปกติของสถานประกอบการดังกล่าวแล้วยังไม่เสร็จและมีเหตุผลและความจำเป็นอื่นใดอันไม่อาจหลีกเลี่ยงได้ข.ในกรณีที่ได้รับหมายค้นจากศาลซึ่งระบุให้เข้าดำเนินการในเวลากลางคืนหรือนอกเวลาทำการตามปกติของสถานประกอบการนั้น(๕) ในการค้นให้พนักงานเจ้าหน้าที่และเจ้าหน้าที่ของสำนักงานที่เข้าร่วมทำการตรวจค้นปฏิบัติดังต่อไปนี้ก. ให้ดำเนินการตรวจค้นเท่าที่จำเป็น มีความเหมาะสมแก่กรณีข. ให้ดำเนินการด้วยความสุภาพค. พยายามมิให้มีการเสียหายและกระจัดกระจายของเอกสารหรือสิ่งของในสถานที่ดังกล่าวเท่าที่จะทำได้หากมีความเสียหายเกิดขึ้นแก่เอกสาร ทรัพย์สิน สิ่งของหรือบุคคลให้พนักงานเจ้าหน้าที่บันทึกเหตุการณ์ดังกล่าวโดยละเอียดไว้ในบันทึกการตรวจค้นด้วย(๖) ให้พนักงานเจ้าหน้าที่บันทึกภาพไว้ในขณะทำการตรวจค้น(๗) ในกรณีที่ผู้เป็นเจ้าของ ผู้ครอบครอง ผู้ดูแลหรือบุคคลที่อยู่ในอาคารหรือสถานที่ดังกล่าวไม่ยินยอมให้เข้าทำการค้นหรือขัดขวางการค้นให้พนักงานเจ้าหน้าที่ยุติการปฏิบัติหน้าที่นั้นแล้วดำเนินการแจ้งความร้องทุกข์ต่อพนักงานสอบสวนเพื่อดำเนินคดีตามกฎหมายต่อไป(๘) เมื่อดำเนินการค้นแล้วเสร็จให้พนักงานเจ้าหน้าที่ผู้เป็นหัวหน้าการตรวจค้นจัดทำบันทึกการตรวจค้นตามแบบแนบท้ายประกาศนี้(ภาคผนวก ค) ณ สถานที่ตรวจค้น โดยจะต้องระบุรายละเอียดและสิ่งของที่พบในการตรวจค้นเช่น วัตถุหรือเอกสารที่ค้นพบอย่างละเอียดและอ่านให้ผู้เป็นเจ้าของผู้ครอบครองผู้ดูแลอาคารหรือสถานที่ หรือผู้ที่เข้าร่วมเป็นพยานในการตรวจค้นฟังพร้อมลงนามในบันทึกการตรวจค้นดังกล่าวในกรณีที่มีเหตุผลและความจำเป็นอันมิอาจหลีกเลี่ยงได้หรือมีเหตุที่อาจจะก่อให้เกิดอันตรายแก่ชีวิต ร่างกาย หรือทรัพย์สินให้พนักงานเจ้าหน้าที่ที่ทำการตรวจค้นร้องขอต่อเจ้าหน้าที่ตำรวจเพื่อเข้าร่วมทำการตรวจค้นด้วยก็ได้ในกรณีที่บุคคลดังกล่าวประสงค์จะขอแก้ไขข้อความในบันทึกตามวรรคหนึ่งให้พนักงานเจ้าหน้าที่บันทึกรายละเอียดที่จะขอทำการแก้ไขพร้อมเหตุผลในกรณีที่บุคคลดังกล่าวไม่อยู่ในเวลาที่จะอ่านบันทึกการตรวจค้นหรือขัดขวางไม่ให้อ่านบันทึกการตรวจค้น หรือปฏิเสธ ไม่รับฟังบันทึกการตรวจค้นหรือไม่ยินยอมลงลายมือชื่อ ให้บันทึกเหตุการณ์ดังกล่าวไว้ในบันทึกการตรวจค้นข้อ ๒๒ภายหลังดำเนินการค้นแล้วเสร็จให้พนักงานเจ้าหน้าที่ผู้เป็นหัวหน้าในการปฏิบัติการจัดทำรายงานผลการปฏิบัติการเสนอต่อเลขาธิการกสทช. ภายในวันทำการถัดไป พร้อมทั้งรายงานผลต่อศาลภายในระยะเวลาที่ศาลกำหนดข้อ ๒๓ในกรณีที่ค้นพบเอกสารหรือหลักฐานที่ใช้ในการกระทำความผิดมีไว้เป็นความผิดหรือวัตถุที่จะนำไปใช้กระทำความผิดที่อาจเป็นการฝ่าฝืนบทบัญญัติแห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑หรือการไม่ปฏิบัติตามเงื่อนไขที่กำหนดในการอนุญาตประกอบกิจการกระจายเสียงหรือกิจการโทรทัศน์ตามพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ให้พนักงานเจ้าหน้าที่ใช้อำนาจตามมาตรา ๕๓ (๒)แห่งพระราชบัญญัติฉบับดังกล่าวในการเรียกให้ผู้ที่ครอบครองเอกสารหรือหลักฐานดังกล่าวส่งมอบเอกสารหรือหลักฐานดังกล่าวต่อพนักงานเจ้าหน้าที่โดยพลันในกรณีที่พนักงานเจ้าหน้าที่ไม่สามารถมีคำสั่งตามมาตรา ๕๓ (๒)แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ ได้ให้พนักงานเจ้าหน้าที่ดำเนินการจัดทำบันทึกรายละเอียดของเอกสารหรือหลักฐานดังกล่าวพร้อมระบุสถานที่อยู่สภาพและผู้เป็นเจ้าของหรือผู้ครอบครองหรือผู้ควบคุมดูแลเอกสารหรือหลักฐานดังกล่าวให้ชัดเจนเพื่อใช้ประกอบการดำเนินการตามกฎหมายต่อไปประกาศณ วันที่ ๓ มกราคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก บันทึกถ้อยคำ๒. ภาคผนวก ขแบบบัตรประจำตัวพนักงานเจ้าหน้าที่๓. ภาคผนวก ค บันทึกการตรวจค้น๔. บัญชีวัตถุประกอบบันทึกการตรวจค้น(ดูข้อมูลจากภาพกฎหมาย)ปริยานุช/ผู้จัดทำ๑ กุมภาพันธ์๒๕๕๖โชติกานต์/ผู้ตรวจ๑๒ มีนาคม ๒๕๕๖ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๓๐/ตอนพิเศษ ๑๑ ง/หน้า ๒๗/๒๕ มกราคม ๒๕๕๖